འགྲོ་བ་མིའི་ནར་མའི་སྤྱོད་པ་ལ་ཀུན་སྤྱོད་ཅེས་བྱ་ཞིང་།སྐྱེ་ཁམས་ཚན་རིག་པ་ཚོས་དབང་རྩ་དང་རྨེན་བུའི་མ་ལག་གིས་ཀུན་སྤྱོད་ལ་ཤུགས་རྐྱེན་ཆེན་པོ་ཐེབས་ཀྱི་ཡོད་སྟབས།རྙོག་ཟིང་ཅན་གྱི་དབང་རྩའི་མ་ལག་ལྡན་པའི་སེམས་ཅན་ཚོར་ཕྱི་རོལ་ཡུལ་ལ་བསྟུན་ཏེ་ཀུན་སྤྱོད་འགྱུར་བ་གཏོང་བའི་ནུས་པ་ཆེ་བ་ཡོད་པར་བཤད།དོན་དངོས་སུའང་རང་རེའི་འགུལ་སྟངས་དང་།སྐད་ཆ་བཤད་སྟངས་ཚུད་པའི་བྱ་སྤྱོད་མང་པོ་ཞིག་ལུས་པོའི་ཆགས་སྟངས་དང་།འཚར་ལོང་གི་བརྒྱུད་རིམ།ལུས་པོ་གནས་ཤིང་རྒྱུ་སའི་ཁོར་ཡུག་གི་གནས་སྟངས་བཅས་དང་འབྲེལ་བ་ཡོད་པ་དེ་གསལ་པོ་ཡིན།རྩོམ་ཐུང་འདིའི་ནང་།ཀུན་སྤྱོད་སྐོར་གྱི་བཞེད་པ་མི་མཐུན་པ་དང་།དབྱེ་སྒོ་ཁག་དོར་ཏེ་གཙོ་བོ་ཀུན་སྤྱོད་ཀྱི་འབྱུང་རྩ་དང་གནད་འགག་འགའ་ཞིག་གི་ཐད་ང་རང་གི་ལྟ་ཚུལ་ཞུ་གི་ཡིན།